Assalam alaikom rakan meutuah
Jaroe dua blah ateuh jeumala
Nibak uroe nyoe bacut lon peugah
Tanyoe bek salah bak pileh raja
Peureutama phon ureung nyang malem
Sabe kayem peudong agama
Bak but nyang lagha hana tom geutem
Nibak but zalem takot geuh raya
Teuman keudua nyang na amanah
Kon tukang ramah harta neugara
Nyang na geu ingat keu ureung sosah
Kon tukang reupah proyek negara
Baca Juga : Pandangan Politik Untuk Tu Sop - Dr. Pur
Teuman nyang keu lhee nyang na qanaah
Kon ureung jumoh keu harta benda
Adak geu pajoh bu jareung geutamah
Bak mata leumah yatim ngon janda
Teuman nyang keu peut ureung nyang ade
Kuta ngon di glee bangunan geu peuna
Hana geu beda rakan ngon lawan peureutee
Di dalam hate anggap sama
Teuman keulimong ureung nyang taat
Bek ureung bangsat atawa mafia
Bek tukang publoe sabu ngon madat
Tukang peurosak dum aneuk bangsa
Teuman nyang keu nam beuna istiqamah
Kiban geupeugah meunan geukeurija
Aturan ngon qanun hana geu ubah ubah
Ka awai geu peu paih sigolom geurhom u desa
Oh no keuh dile haba peuingat
Seumoga na manfaat keu tanyoe dum na
Lon lakee meuah meunyoe na silap
Bek lee meukeumat tanyoe ngon desya.
Wassalam
By Ramzy MA
Adopted From : Dukung TU SOP dan dr. PUR Sebagai Bupati dan Wabup Bireuen
ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn bjn_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn knc_Latn ace_Latn